section_heading: Utjecaj na okoliš
paragraph_text: Ispiranjem pješčanih filtara nastaje otpadna voda onečišćena suspendiranim tvarima i kemijskim spojevima koji se dodaju kao pomoćna sredstva za poboljšanu koagulaciju i flokulaciju u procesu bistrenja sirove vode. Budući da tako onečišćena voda može negativno utjecati na okoliš ako bi bila ispuštena u prirodne vodotokove, potrebno ju je na odgovarajući način obraditi i vratiti u procesni tok. Jedna od mogućnosti obrade otpadne vode nastale pranjem pješčanih filtara je ponovno taloženje zaostalih suspendiranih tvari, te obrada u flokulatoru u procesu bistrenja sirove vode.<ref> "Obrada otpadnih voda nastalih ispiranjem pješčanih filtara", N. Zečević, V. Panjkret, S. Miletić - Petrokemija d. d., Profitni centar Proizvodnja gnojiva, Kutina,hrcak.srce.hr, 2011.